Document ID: 32003L0007

Direktiva Komisije 2003/7/ES
z dne 24. januarja 2003
o spremembi pogojev za dovoljenje kantaksantina v krmi v skladu z Direktivo Sveta 70/524/EGS
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o krmnih dodatkih [1], kakor je bila nazadnje spremenjena z Uredbo (ES) št. 1756/2002 [2], in zlasti člena 9r Direktive,
ob upoštevanju naslednjega:
(1) Po Direktivi 70/524/EGS se dodatek kantaksantin dovoli pod določenimi pogoji.
(2) Leta 1997 je Znanstveni odbor za hrano (SCF) sklenil, da se sprejemljiva dnevna zaužita količina za ljudi lahko določi pri 0,03 mg/kg telesne teže.
(3) Glede na SCF-jevo revizijo sprejemljivih dnevnih zaužitih količin je Znanstveni odbor za prehrano živali (SCAN) ponovno pregledal ravni kantaksantina v krmi za postrvi, brojlerje in kokoši nesnice, da zagotovi varstvo potrošnikov. Odbor SCAN je potrdil, da se varstvo potrošnikov zagotovi z določitvijo najvišjih koncentracij kantaksantina 25 mg/kg krme za postrvi in brojlerje ter 8 mg/kg krme za kokoši nesnice.
(4) Sedanja dovoljenja za kantaksantin je treba spremeniti, da se zagotovi večja zaščita zdravja potrošnikov.
(5) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Pogoji za dovoljenje kantaksantina (E 161g) v krmi se spremenijo v skladu z vpisi v prilog k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 1. septembra 2003. O tem takoj obvestijo Komisijo.
Te določbe se uporabljajo od 1. decembra 2003.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Postopek za tako sklicevanje sprejmejo države članice.
Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
V Bruslju, 24. januarja 2003

Labels: 0
17
6